[{"text_idx": "#000002", "text": "Post multaj jaroj la papo Johano Pau\u0306lo la 2a kvazau\u0306 citis la vortojn de Ludoviko Zamenhof: \u201cC\u0302iuj homoj estas Diaj filoj\u201d. Krome li estis la unua papo, kiu vizitis sinagogon kaj moskeon. \u201cMia avo tutcerte s\u0302atus danki al tiu c\u0302i papo\u201d, \u2013 diris foje d-ro Zaleski-Zamenhof. Tiel naskig\u0302is la ideo de la Medalo de Toleremo, efektivigita de la Fondumo Zamenhof en Bjalistoko. La 6an de junio 1999 okaze de la ekumena Diservo en Drohiczyn Johano Pau\u0306lo la 2a ricevis la medalon el la manoj de la nepo de Ludoviko Zamenhof, akompanata de la tiama prezidantino de la Fondumo Zamenhof, prof. Hanna Konopka."}, {"text_idx": "#000003", "text": "La Medalo de Toleremo, atribuita al la geedzoj Grattapaglia, povus esti enmanigita al ili dum la Universala Kongreso de Esperanto en Rejkjaviko julie 2013, sed la lau\u0306reatoj ne venis al la \u201cglacia insulo\u201d. La bjalistoka fondumo turnis sin kun peto organizi la solenaj\u0302on en la Ambasado de la Pola Respubliko en la c\u0302efurbo de Brazilo. Estis sugestitaj tagoj proksimaj al la naskig\u0302datreveno de Zamenhof. La unua sekretario de la ambasado, samtempe konsulo, Dorota Bogutyn proponis enmanigi la medalon unu tagon pli frue, la 14an de decembro 2013, dum solena antau\u0306kristnaska renkontig\u0302o kun poloj log\u0302antaj en Brazilo."}, {"text_idx": "#000004", "text": "La renkontig\u0302on en la ambasado c\u0302eestis 120 personoj, inkluzive de tri eu\u0306roparlamentanoj: Piotr Borys, S\u0142awomir Nitras kaj Artur Zasada. La unua sekretario kaj konsulo, Dorota Bogutyn lau\u0306tlegis leteron de la Fondumo Ludoviko Zamenhof en Bjalistoko, subskribitan de prof. Dariusz Kijowski, la prezidanto de la Konsilantaro, kaj de Stanis\u0142aw Dobrowolski, la prezidanto de la Estraro: \u201cRekone por la multjara laboro, celanta pli bonan mondon, plialtigon de la vivkvalito de infanoj, ilian klerigon kaj preparon al memstara vivo, i.a. utiligante Esperanton \u2013 la neu\u0306tralan lingvon de la monda komunikado, la Konsilantaro de la Fondumo Ludoviko Zamenhof decidis distingi per la Medalo de Toleremo Ursula kaj Giuseppe Grattapaglia\u201d."}, {"text_idx": "#000006", "text": "Poste parolis Ulisses Riedel de Resende, la g\u0302enerala direktoro de Bona Espero, aprecante la enorman laboron de la lau\u0306reatoj. Samtempe li informis c\u0302iujn kunvenitojn pri jena novaj\u0302o. J\u0302us li forlasis la ambasadon de C\u0302ina Popola Respubliko post la inau\u0306guro de kurso de Esperanto por la c\u0302ina ambasadoro kaj dudek aliaj diplomatoj de la \u201cCentrolando\u201d. Finig\u0302is la paroladoj, kaj la ambasadoro Andrzej Braiter enmanigis al Ursula kaj Giuseppe Grattapaglia la Medalon de Toleremo nome de la Fondumo Zamenhof. La kortus\u0302itaj distingitoj esprimis varmajn dankvortojn."}, {"text_idx": "#000007", "text": "Poste en la bankedsalono kun granda murtapis\u0302o, prezentanta la Palacon de Wilano\u0301w, kaj impona Kristnaska arbo, la ambasadoro malfermis la renkontig\u0302on kaj rakontis al personoj, kiuj venis pli malfrue, pri la Medalo de Toleremo. Eksonis Kristnaskaj kantoj, oni servis abundan bufedmang\u0302on kaj komencig\u0302is individuaj konversacioj. La solenaj\u0302on c\u0302eestis dek unu speciale invititaj esperantistoj akompanantaj Ursula kaj Giuseppe interalie iliaj du filoj Guido kaj Dario kun siaj edzinoj."}, {"text_idx": "#000009", "text": "C\u0302e adiau\u0306o la ambasadoro de Pollando esprimis la deziron renkontig\u0302i kun brazilaj eperantistoj."}]